7. ΝΟΜΟΣ υπ’ αριθ. 2231 της 4/6 Οκτ. 1952 (ΦΕΚ Α΄ 279)  Περί τακτοποιήσεως Αρχισμηνιών Διοικητικών ειδικότητος Στρατολόγου. Άρθρον μόνον.-1.Εν τω Κλάδω των Διοικητικών Ειδικών Καθηκόντων ειδικότητος Στρατολόγου, συνιστώνται τριάκοντα δύο προσωριναί θέσεις εν τω βαθμώ του Ανθυποσμηναγού και Υποσμηναγού ενιαίως, δεσμευομένων ισαρίθμων θέσεων Αρχισμηνιών Στρατολόγων, αίτινες διέπονται υπό των επομένων διατάξεων. 2.Αι θέσεις αύται καταλαμβάνονται: α)Εκ των υπηρετούντων μονίμων Αρχισμηνιών Διοικητικών Ειδικών Καθηκόντων (Στρατολόγοι) Ιης και ΙΙας σειράς, ανακατατάξεως ετών 1938 και 1939, ως και των μονιμοποιηθέντων κατά το έτος 1946 Υπαξιωματικών Στρατολόγων, προαγομένων εις τον βαθμόν του Ανθυποσμηναγού, εφ’ όσον συμπληρούσιν εν τω αυτώ βαθμώ χρόνον διπλάσιον του προβλεπομένου δια την προαγωγήν των, συμφώνως ταις διατάξεσι του Α.Ν. 969/1946 «περί συγκροτήσεως και οργανώσεως του προσωπικού της Ε.Β.Α.» και κέκτηνται των νομίμων προσόντων, ως και απολυτηρίου Σχολής Μέσης Εκπαιδεύ-  Σελ. 187 38.Β.ζ.1-7 Υπαξιωματικοί Αεροπορίας   190 σεως, αφ’ ης συνεπλήρωσαν τον προς προαγωγήν απαιτούμενον χρόνον, άνευ δικαιώματος λήψεως αποδοχών αναδρομικώς. β)Εκ των υπηρετούντων Αρχισμηνιών της αυτής κατηγορίας, οίτινες προήχθησαν εις τον βαθμόν του Ανθυποσμηναγού προ της ισχύος του παρόντος Νόμου. γ)Δια προαγωγής, βάσει των κειμένων διατάξεων, των εν τοις, προηγουμένοις εδαφίοις, εις τον βαθμόν του Υποσμηναγού. 3.Οι κατά την προηγουμένην παράγραφον, προαγόμενοι ή προαχθέντες εις τον βαθμόν του Ανθυποσμηναγού, τίθενται εν πάση περιπτώσει εις το αριστερόν των κατά το έτος 1946 μονιμοποιηθέντων Ανθυποσμηναγών της αυτής ειδικότητος. 4.Οι κατά τ’ ανωτέρω κατέχοντες προσωρινήν θέσιν καταλαμβάνουσιν αυτοδικαίως και κατά σειράν αρχαιότητος τας κενουμένας, μετά την προαγωγήν αυτών, οργανικάς θέσεις. 5.Εκάστη των δια του παρόντος συνιστωμένων προσωρινών θέσεων καταργείται άμα τη καθ’ οιονδήποτε τρόπον εξόδω εξ αυτής του καταλαβόντος ταύτην. Αι δ’ εκ της κατά τον παρόντα Νόμον προαγωγής κενούμεναι θέσεις Αρχισμηνιών δεν πληρούνται, εφ’ όσον ο προαχθείς παραμένει εν προσωρινή θέσει. Η ισχύς του παρόντος Νόμου άρχεται από της δημοσιεύσεως αυτού δια της Εφημερίδος της Κυβερνήσεως.   